open-index/open-wikipedia-markdown huggingface dataset:
Steve Senu Akorli

**Steve Senu Akorli (** Ɔbɛsɛ 19,1948  kesi Ebɔbira 3,2019) nna ɔyɛ Ghana amanyɛnyi. Nna ɔka mbrahyɛbagua fo a wɔwɔ mbrahyɛbagua fie a ɔtɔ ebiasa wɔ "4th Republic" mu a na ogyina mu ma Ho East ambatow mpasua do wɔ Firaw Mantɔw mu wɔ Ghana.

## Ahyɛse Bra Na Nwomasua
Wɔwoo Senu wɔ Ɔbɛsɛ da ɔtɔ do duebien wɔ mfe apem ahankron eduanan awɔtwe wɔ Adakpu Kpetsuon  ɔwɔ Firaw Mantɔw mu wɔ Ghana.

## Amanyɛsɛm
Senu nyaa akwangya wɔ mbrahyɛbagua fie a odzi kan wɔ "4th Republic" wɔ Sanda da ɔtɔ esuon wɔ mfe apem ahankron eduokron ebiasa mu ber a wɔbɔɔ ne dzin dɛ nyimpa a onyaa amba kɛse wɔ Mumu da ɔtɔ eduonu akron wɔ mfe apem ahankron eduokron ebien ambatow no mu, wɔ NDC amanyɛkuw ne dzin mu. Ogyinaa maa Ho East ambatow mpasua do wɔ mbrahyɛbagua fie a odzi kan, ma ɔtɔ do ebien na ebiasa wɔ "4th Republic" mu.

## Mbɔdzembɔ
Nna Senu yɛ Ɔman Soafo wɔ Rawlings aber do. Ɔsan so kan mbrahyɛbaguanyi dze ma Ho East ambatow mpasua do wɔ mfe apem ahankron eduokron ebien dze kesi mfe mpem ebien na anan mu a ɔdze gyae dɛm dzibew no.

## Owu
Senu yaree wɔ Ebɔbira da ɔtɔ do eduonu esia wɔ mfe mpem ebien na duakron mu, ma wɔgyee no too Firaw Mantɔw mu asopitsi kɛse a ɔwɔ Ho naaso ekyir no, wɔdze no too Aloplen mu kɔr Korle Bu Teaching Hospital a okowui wɔ hɔ.

Wosiee no wɔ no kurow mu a ɔyɛ Adakpu Kpetsuon, wɔ Esusow Aketseaba da ɔtɔ eduonu enum wɔ mfe mpem ebien na duakron mu.

## N'asetsena mu nsɛm
Senu waree Judith Victoria Akorli na onyaa mba esia.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Suapɔn ahorow a ɔwɔ Ghana

Suapɔn ahorow pii na ɔwɔ Ghanaman yi mu. Suapɔn yinom boa ma nwomasua wɔ Ɔman yi mu nkan ara yie.
Sulemana Ibun Iddrisu

**Sulemana Ibun Iddrisu** ( wɔwoo no wɔ Fankwa 30,1955) ɔyɛ Ghana amanyɛnyi na asetsena mu nsɛm ho edwuma. Ɔsan so yɛ nkaano mantɔw mu kwankyerɛfo dze ma NADMO na Ecowas amansan abatow mu hwɛdofo. Iddrisu yɛ kuw ba wɔ mbrahyɛbagua fie a ɔtɔ do enum wɔ 4th republic mu wɔ Ghana dze ma Yendi abatow mpasua do wɔ  New Patriotic Party amanyɛkuw ne dzin mu.

## Ahyɛse Bra Na Nwomasua
Wɔwoo Iddrisu wɔ Fankwa 1955 na ofi Yendi a ɔwɔ Etsifi mantɔw mu wɔ Ghana. Okosuaa amanyɛsɛm ho nyimdzii wɔ Delhi Suapɔn mu na onyaa abɔdzin krataa a ɔyɛ "Bachelor of Arts degree" wɔ afe ahankron eduonum enum(1955). Ɔsan toaa do konyaa "master's degree" wɔ amanyɛsɛm mu wɔ dam suanpɔn noara mu wɔ afe ahankron eduowɔtwe anan(1984).

## Amanyɛsɛm
Iddrisu yɛ kuw ba wɔ mbrahyɛbagua fie a ɔtɔ do enum wɔ "4th republic" mu wɔ Ghana a na ogyina mu ma "national democratic congress" amayɛkuw no. N'amanyɛsɛm no hyɛɛ ase wɔ mfe mpem ebien na anan(2004) mu wɔ ber a ogyinae dɛ mbrahyɛbaguanyi dze ma Yendi abatow mpasua do na odzii nkogu ma "new patriotic party" amanyɛkuw nyi fae. Ɔsan gyinaa bio wɔ mfe mpem ebien na awɔtwe(2008) abatow mu na odzii nkonyim wɔ aba dodow a ɔyɛ 10831 mu. Iddrisu hwer n'egua no ma Mohammed Tijani a ɔyɛ "national democratic congress" wɔ mfe mpem ebien na duebien(2012) abatow no mu.

## N'abrabɔ
Iddrisu yɛ Kramonyi na wawar wɔ mba baanan.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Susana Adam

**Susana Adam** yɛ amanyɛnyi a ɔsom dɛ mbrahyɛbeguafienyi a ɔwɔ Mamprusi atɔyɛ mpɛsoado fi afe apem eduokron esoun mu kosii mfe apem ohaebien na kor mu. Ogyinae ma wɔtow no do amba wɔ Mamprusi atɔyɛ afamu wɔ  National Democratic Congress (NDC)  dzin mu wɔ afe apem ɔhakron na eduokron mbrahyɛbeguafie ambatow no mu ma ɔdze amba eduosa nye eduonubiako dzii konyim a ɔkyerɛ ɔha nkyekyɛ mu eduosaebaasa wɔ amba a wɔtow no nyinara mu, Owura Issifu Asumah a ogyinae wɔ People's National Convention (PNC) gyee egua no fii ne nsamu. Susana Adam nyaa amba no 12,735  (ɔha nkyekyɛmu eduosaesoun na ekyirpɔw ebaasa) ma Owura Asumah nso nyaa amba no 18,907  (ɔha nkyekyemu edounmenum na ekyir pɔw anan). Afe mpen ebien nye anan mu no, Nna ɔagye abadobɔdze wɔ NDC wɔ ambatow mu dze naaso , Owura Alidu Iddrisu Zakari  na ogyinae wɔ kuw no ne dzin mu wɔ Walewale Etsifi mpɛsoado. Zakari dzii Issifu Asumah do wɔ  afe mpem ebien nye anan mbrahyɛbeguafie ambatow no mu.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Susukyerɛw Ahorow

Susukyerɛw gu mu ahorow pii.Bi nye
Nkyerɛkyerɛmu susukyerɛw
Adwenkyerɛ Susukyerɛw
Anokɔnkɔn Susukyerɛw
Egyingye Susukyerɛw
Akwankyerɛ susukyerɛw
Nkɔmbɔbɔ

Nkyekyεmu:Ghanafo
Sylvester A. Mensah

**Sylvester A. Mensah** yɛ Ghana ɔmanyɛfo, ɔkyerɛwfo, ɔkyerɛkyerɛfo, sikasɛm ho nyimdzefo na akwahosan nsiakyibaa mfiridwuma ho nyimdzefo. Ɔsan nso asom dɛ Mmarahyɛ Bagua no munyi wɔ Dade-Kotopon mantsam mu wɔ Ghana.

## Mfiase Asetra na Nhomasua
Wɔwoo Mensah wɔ Ghana na wɔtsetsee no wɔ wiadze nyinara. Ɔnyaa nye sukuupɔn wɔ Ghana Suapɔn mu baabi a ɔnyaa nye Bachelor of Science na afei ɔnyaa nye Masters wɔ Business Administration(MBA) wɔ Finance na Administration mu wɔ obuo mu.

## Edwuma
Mensah yɛ ɔkyerɛwfo, Sikasɛm ho Ɔbenfo na akwahosan nsiakyibaa mfiridwuma ho nyimdzefo. Ɔsan nso yɛ Ɔkyerɛkyerɛfoɔ Panyin wɔ Edwumayɛfo Adesua Suapɔn mu, Accra Ghana. Ber bi na ɔyɛ Ɔman Akwahosan Nsiakyibaa Dwumadzibea no panyin.

## Amanyɔsɛm
Mensah yɛ ɔmanyɛfo a ɔwɔ Ɔman Demokrasi Mmarahyɛ Bagua no mu. Ɔbɛyɛɛ Mmarahyɛ Bagua no munyi maa Dade-Kotopon Mantsam no akyi a ɔsii akan wɔ 1996 Ghana Mmarahyɛ Bagua Abatoɔ no mu, a ɔdzii nkonyim dze 36,959 yɛɛ 41.50% wɔ abatoɔ a ɔfata a wɔtowee nyinara mu. Ná eyi tsia hɔn a wɔsɔr tsia no no; Cecilia Eguakun a ofi New Patriotic Party a ɔyɛɛ abatow 30,484 a egyina hɔ ma 34.30% wɔ abatow a ɔfata a wɔtow no nyinara mu, Mensa Mac Granaky Quaye a ɔyɛ Independent Candidate a ɔno nso paw 3,919 a egyina hɔ ma 4.40% wɔ abatow a ɔfata a wɔtowee no nyinara mu, Christian Randolph Lartey a ofi People’s National Convention no mu a wɔtow aba 1,703 a egyina hɔ ma abatow a wɔtowee nyinara mu 1.90% na Ivor Kobina Greenstreet a ofi Convention People's Party no annya abatow biara. Wɔ afe 2019 mu no na ɔyɛ obi a ɔpɛ dɛ ɔyɛ National Democratic Congress no Flagbearer nanso ɔdzii nkoguo wɔ John Dramani Mahama anyim.

## Ankorankor Asetra
Mensah yɛ Kristonyi.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Sylvia Boye

**Sylvia Boye** yɛ Ghananyi basia, nkan Mansin krakye na basia a ɔdzikan yɛɛ kyerɛwkyerɛwfo wɔ West African Examination Council.[1][2]

## Nwomasua
Boye kɔr skuul wɔ Wesley Mbasiafo Nsɔwdo Skuul wɔ Oguaa. Boye nyaa Bachelor of Arts na LLD fir Ghana Osuapɔn mu.
Nkyekyεmu:Ghanafo
Tabitha Sybil Quaye

**Tabitha Sybil Quaye** (wɔwoo no 20 September 1938) ɔyɛ Ghana Amanyenyi na Anamusifo wɔ mbrahyɛ bagua fie mu ma Takoradi wɔ Atɔe mantam mu. Na ɔyɛ Anamusifo wɔ Ghana mbarahyɛ bagua fie mu a ɔtɔ do anan.[1][2]

## Abrabɔ Ahyɛse na nwomasua
Tabitha Sybil Quaye wɔwoo no afe 1938 mu wɔ Ghana Atɔe Fa mu. Ɔwɔ abodzin nkrataa wɔ Catering mu na onyaa fri Hotel and Catering Institute.[3]

## Edwuma
Ɔyɛɛ mbrahyɛ baguanyi edwuma ma Takoradi wɔ mber bi w'asen kɔ fri January 1992 dze kɔ January 1997 na ɔsan yɛ edwuma wɔ mbea a wɔdze ahɔho na edziban noa ho edwuma [3]

## Amanyɔsɛm Edwuma
Wɔ yii Tabitha Sybil Quaye  wɔ abatow ber dɛ Anamusifo wɔ Ghana mbarahyɛ bagua a ɔtɔ do anan mu wɔ afe 1992  wɔ National Democratic Congress tumi do. Odzii William N. Gram na ofri Action Congress Party (ACP) n'ana a ogyinaa amansin n'anamu wɔ afe 1979 Ghana mbarahyɛ bagua abatow mu no . Gladys Asmah a ɔyɛ New Patriotic Party bɛhyɛɛ n'anan wɔ afe 1996 Ghana amansan abatow mu a odze  abatow amba 26,431 dze dzii nkonyim a na amba no gyina hɔ ma kyɛfa 73.50% do. Odzii Esther Nkansah a ɔyɛ National Democratic Congress (NDC) no do nkoyim osiandɛ Esther nyaa abatow amba 10,342 a ogyina hɔ ma kyɛfa  23.00% do, Alex Fosu Blankson a ɔyɛ Independent a nyaa abatow 1,323 a ogyina hɔ ma kyɛfa  2.90%, Timothy Norbert Kublenu a ofri National Convention Party(NCP ) a ɔsan nso nyaa abatow 792 a ogyina hɔ ma 1.80% na Crosby Mochia a ofri Convention People's Party (CPP) a na onnyi abatow amba biara.[4][5][6][7]

## N'abrabɔ mu nsɛm
Ɔyɛ Kristonyi[3]

## Nhwɛdo
**• ^** *"MPs elected in the Ghanaian parliamentary election, 1992". www.answers.com. Retrieved 29 April 2013.*

**• ^** *"NAMES OF FEMALE MEMBERS OF PARLIAMENTS OF GHANA" (PDF). www.parliament.gh. Retrieved 29 April 2013.*

• ^ Jump up to:***a*** ***b*** ***c*** *Ghana Parliamentary Register 1992-1996.*

**• ^** *FM, Peace. "Ghana Election 1996 Results - Takoradi Constituency". Ghana Elections - Peace FM. Retrieved 23 February 2021.*

**• ^** *Ghana (1992). Parliamentary Election, Ghana, 29.12.92: Elected Parliamentarians. Government Printer, South Africa.*

**• ^** *Occasional Papers. Centre of African Studies, Edinburgh University. 1993.*

**• ^** *"1992 Parliamentary Elections: Distribution of Female Winners". datawrapper.dwcdn.net. Retrieved 23 February 2021.*

•

Nkyekyεmu:Ghanafo
Nkyekyεmu:Ghana mbrahyɛbaguafo 1993–1997
Takoradze Nsɔwdo Skuul

**Takoradze Nsɔwdo Skuul**(TADISCO) yɛ nsɔwdo-skuul a ɔwɔ Takoradze wɔ Anee Mantɔw mu wɔ Ghana.

Nkyekyεmu:Ghanafo
Takoradze Sakrabudu/ Ankɔs Afahyɛ

**Takoradze Sakramudu/ Ankɔs afahyɛ** yɛ afahyɛ a ɔkɔ do afe biara a Sekunde na Takoradzefo a wɔwɔ Ghana dzi. Ɔyɛ afahyɛ a ɔtwe dodow fi Ghana na aborɔkyir ba Takoradze. Dza ɔma ɔyɛ fɛw nye ankɔs anaa sakramudu ekuwekuw ahorow a woesiesie hɔnho fɛfɛɛfɛw na wɔda hɔn asaw na nsenkundwom edzi. Afahyɛ no taa kɔ do Mumu 24-26 afe biara, na bɔhwɛadzefo fi ekyirekyir ba bɔhwɛ hɔn enyiwa do adze.

## Ekuwekuw ahorow
Ekuwekuw ahorow na afe biara wodzi akotsen wɔ Takorade Ankɔs afahyɛ no mu. Dza ɔyɛ enyika wɔ ho no nye dɛ, afe biara no, kuw fofor/afofor tsintsim ne/hɔn (e)dzin dze hɔnho hyɛ dwumadzi no mu. Seseiara, ekuw ahorow a ɔwɔ hɔ na wɔka do yi:

* Ankos
* Cosmos
* Holy Cities
* Nyanta Boys
* Iron Fighters
* Unity
* Missisipi
* Spain
* Sunnato
* Valencia
* Canadians
* Chinese
* Tumus
* Ɔhyɛ W'akoma mu
* Supreme
* Oil city
* Millionaires
* Unicon
* Addyzee
* USA
* Nyanta Boys and Girls
* Mokojako
* Classic Ladies
* Crench
* Ocean City
* Ɔdɔyɛfɛw
* Emirates
* NK City

## Ekyingye ahorow a ɔwɔ afahyɛ no ho
Afahyɛ no ehyia ekyingye ahorow pii na ogu do araa so hyia. Ekyingye no bi nye hɔn a wɔdze bɔbɔɔ adze. Simpa kyerɛ a, hɔn na wɔdze afahyɛ no bɔbɔɔ adze. Takoradzefo so kyerɛ a, hɔn na wɔdze bɔbɔɔ adze. Dɛmara so na Soadurfo so kyerɛ.Iyi egya ekyingye kɛsekɛse ato afahyɛ no ne ndzii do. Sɛ yeyi farbaa no si nkyɛn a, ekyingye kor so a ɔwɔ afahyɛ no ne ndzii ho nye "Woana na ne dze yɛ fɛw?" Simpafo kyerɛ a, hɔn na hɔn dze yɛ fɛw. Takoradzefo na Soadurfo so dɛmara na wɔkyerɛ.

## Mbeambea a afahyɛ no ne ndzii kɔ do
Afahyɛ no kɔ do wɔ Takoradze dze, naaso nnyɛ beebiara na ɔkɔ do. Nkan no, nna ɔkɔ do wɔ Takoradze PWD kwan no do. Afahyɛ no bi so akɔ do wɔ Liberation Road da. Seseiara, afahyɛ no kɔ do wɔ Takoradze Amamfor.

## Mfonyin Ahorow

File:Takoradi Masquerade Festival 1.jpg
File:Takoradi Masquerade Festival 2.jpg
File:Takoradi Masquerade Festival 3.jpg
File:Takoradi Masquerade Festival 5.jpg
File:Takoradi Masquerade Festival 4.jpg
File:Takoradi Masquerade Festival 7.jpg
File:Takoradi Masquerade Festival 8.jpg
File:Takoradi Masquerade Festival 9.jpg
File:Takoradi Masquerade Festival 10.jpg
File:Takoradi Masquerade Festival 11.jpg
File:Takoradi Masquerade Festival 15.jpg
File:Takoradi Masquerade Festival 16.jpg
File:Takoradi Masquerade Festival 18.jpg
File:Takoradi Masquerade Festival 19.jpg
File:Takoradi Masquerade Festival 22.jpg
File:Takoradi Masquerade Festival 23.jpg
File:Takoradi Masquerade Festival 25.jpg
File:Takoradi Masquerade Festival 27.jpg
File:Takoradi Masquerade Festival 18.jpg
File:Takoradi Masquerade Festival 28.jpg


## Mboaedze
Tapoli

Tapoli yɛ Ghana awendze a, wodze dwo adze a wɔdze dua yɛ . ɔwɔ nsɛnkyerɛdze tsedɛ awɔtwe nkyerɛw. ɔyɛ gyadze ndzɛmba a Ghanafo ta dze yɛ edziban wɔ fie.ɔnye dwodze a wɔdze ndɛtse yɛ na wɔ nam a wɔfrɛ no apɔtɔyewa. Ɔnoara na wɔdze dwow adze wɔ aber a nna eyinam nkandzea mbae.
Tariq Kwame Nii-Lante Lamptey

**Tariq Kwame Nii-Lante Lamptey** (wɔwoo no Fankwa 30, 2000) yɛ bɔɔlbɔnyi a ɔbɔ nyimfa abasa afamu wɔ ekyir ma Ngyiresi Premier league bɔɔlbɔ kuw Brighton & Hove Albion na Ghana man no.

Nkyekyεmu:Ghanafo
Tarkwa

**Tarkwa** yɛ kurow a ɔyɛ Tarkwa-Nsuaem mansin no kurowpɔn, mansin a ɔwɔ Atɔe Mantɔw no wɔ Ghana n'anaafo atɔe afa mu. "Sika Kurow" dɛ mbrɛ ne mamfo taa frɛ no no, mantɔw no kitsa Mfantsefo nkurowba, a Efuanta,Tamso,Aboso,Akoon,Nzemaline, na Kwabedu ka ho.

Afe 2021 atsenae nhyehyɛɛkyerɛ dɛ nimpa 218,664 na wɔtse Tarkwa.

## Sikasɛm Ho Ntotoe
### Famu Sikatu
Tarkwa agye dzin wɔ famu sikatu na manganiistu. Tarkwa Famu Sikatu,a ɔyɛ famu sikatu kɛse a , ɔwɔ etsifi-atɔe famu wɔ kurow no mu , na Nsuta manganiistu a ɔwɔ kurow n'etsifi do.

## Mboa Nwoma
Theodore Basil Anuka

**Theodore Basil Anuka**  yɛ Ghana ɔmanyɛnyi na kuw ba wɔ mbrahyɛbagua a ɔtɔ do ebiasa wɔ Ka-bi-ma-menka- bi amambu a ɔtɔ do anan mu wɔ Ghana. Ɔyɛ nkan mbrahyɛbaguanyi dze ma Builsa Etsifi ambatow mpasua wɔ Etsifi Epuei Mantɔw mu na ɔka NDC amanyɛkuw no ho wɔ Ghana.

## Amanyɛsɛm
[edit source]
Nna Anuka ka mbrahyɛbagua a ɔtɔ do ebien na ebiasa wɔ ka-bi-ma-menka-bi amambu a ɔtɔ do anan mu wɔ Ghana. Ɔka  NDC amanyɛkuw no ho. Ogyinaa amanyɛkuw no n'ananmu wɔ Builsa Etsifi ambatow mpasua no do wɔ Ghana Etsifi Epuei Mantɔw no mu. N'amanyɛkuw edwuma no hyɛɛ ase ber a ogyinaa wɔ ɔmanmu nyina ambatow kɛse a ɔkɔr do wɔ afe 1996 mu na odzii konyim wɔ NDC amanyɛkuw no ne dzin mu. Onyaa amba 12,794 wɔ amba dodow 17,912 nyina a wɔtoowee no mu a ogyina hɔ ma 56.10% a nna ɔkyɛn Avaasi Solomon Akumboa a onyaa amba 3,440 a ogyina hɔ ma 15.10%, Atulisi Alakawon Andrew a onyaa amba 837 a ogyina hɔ ma 3.70%, Azaanab Waksman Akuobey a onyaa amba 524 a ogyina hɔ ma 2.30% na George Kwadwo Amarnah a onyaa amba 317 a ogyina hɔ ma 1.40%.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Theresa Abena Nyarko-Fofie

**Theresa Abena Nyarko-Fofie** (wɔwoo no wɔ 1950) yɛ Ghana amanyɛnyia nna ɔka mbrahyɛbagua fie a odzi kan wɔ 4th Republic mu wɔ Ghana, fitsi 1993 kesi 1997 a nna ogyina mu ma Nkoranza ambatow mpasua wɔ NDC amanyɛkuw ne dzin mu.

## Ɔbra Ahyɛse Na Nwomasua
Wɔwoo Theresa wɔ Fankwa da a ɔtɔ do duebien wɔ mfe apem ahankron na eduonum (Fankwa 12, 1950) mu. Ɔkɔr suapɔn wɔ Ghana Suapɔn(University Of Ghana) mu a okosuaa Adult Education na onyaa n'abɔdzin krataa a ɔyɛ Diploma in degree. Ɔyɛɛ edwuma dɛ "adult educationist" ansaana ɔrebɛyɛ mbrahyɛbaguanyi.

## Amanyɛsɛm
Theresa hyɛɛ n'amanyɛsɛm ase wɔ mfe apem ahankron na eduokron ebien(1992) mu, ber a obegyinaa maa NDC amanyɛkuw no wɔ Brɔn na Ahafo Mantɔw wɔ Ghana ambatow a nna wɔrobɔtow wɔ mfe apem ahankron eduokron ebien(1992) no mu.

Wɔdze no sii adze do wɔ ber a wɔtoo amba wiei wɔ Mumu da a ɔtɔ do eduonu akron wɔ mfe apem ahankron na eduokron ebien( Mumu 29, 1992) wɔ mbrahyɛbagua fie a odzi kan wɔ Ghana Amambu a ɔtɔ do anan no mu.

Ɔsanee so nyaa ne dzibew no bio wɔ mfe apem ahankron na eduokron esia mu, wɔ ber a onyaa amba seen Yaw Kudom a ɔyɛ NPP amanyɛkuwnyi a onyaa 11,408 a ɔyɛ ɔha nkyɛmu 18.00% na Owoahene Justice Acheampong a ɔyɛ PNC amanyɛkuwnyi a onyaa 1,416 a ɔyɛ ɔha nkyɛmu ebien  ekyir pɔw ebien (2.2%). Wɔbɔɔ ne dzin dɛ nkonyimdzinyi wɔ ber a onyaa amba 31,528 a ɔyɛ ɔha nkyɛmu eduanan akron ekyir pɔw eduosuon(49.70%). Wɔdze no sii adze do wɔ Sanda da a ɔtɔ do esuon wɔ mfe apem ahakron na eduokron esuon(7th January,1997) mu.

## Mboaedze

Nkyekyεmu:Ghanafo
Theresa Amerley Tagoe

**Theresa Amerley Tagoe** (Mumu,13,1943  kapem Ɔberɛfɛw -25,2010) a wɔbɔ no nsabran basia a ɔyɛ dzen yɛ Ghananyi manyɛnyi a odzi akotsen wɔ (NPP) New Partriotic Party mu. Ɔyɛ Ablekuma Anafo mantɔw mu manyɛnyi a w'etwamu.

## N'abrabɔ Ahyɛse
Tagoe, yɛ nkrannyi awɔ wo no Mumu,13, 1943.

## Nwumasuamu
Tagoe kɔ twado skuul a ɔyɛ (SSS) Aburi Girls Senior High Skuul a nna ɔyɛ panyin a ɔda esuafo no ano. Onya ne Degree wɔ french kasamu wɔ University of Ghana,Legon.

## Dodow Mboa nyɛ
Tagoe wɔ mbasiafo akyerɛwkyerɛw skuul wɔ french kasa mu,  ɔ so hɔ ara , ɔrehyɛ ngyanka mboa kuw a wɔdze bɔboa ngyanka nye mbofra a wonnye beebi da ,dɛ wɔ bɔ boa ma w'enya nsaano dwuma nye guadze afei so , bema mbaa a wɔtɔn nam wɔ nkran guamu bosa a wɔdze bedzi gua.

## Amanyɛsɛm
Theresa Tagoe yɛ Deputy Nkran mantuow mu Manyɛnyi na deputy Manyɛnyi wɔ nsaase ho,kwaw nye fagutubea a nna ɔhyɛ John Kuffuor n'amembumu.

Tagoe yɛɛ basiamba hyehyɛfo wɔ New Patriotic Party mu(NPP).

Wɔ yi no kɔ Mbrahyɛbeguamu wɔ sanda 7,1997 wɔ mber a odzi nkunyim wo 1996 abatow no mu. Onya 39.90% wɔ abatow no mu a ɔyɛ mba 47,644 dze twa Owura Ebo Hawkson,  National Democratic Congress. Ɔno nya 35.70% a ɔwɔ mu mba 42,568.

## Awugyadze
Tagoe som wɔ ɔman n'afotufo mu na afei so ɔsom n'ekwanda nyina so wɔ wiase nyina Mbaa Kuw Edzikanfo mu.

Wɔto Dansoman Roundabout dzin wɔ nedzin mu, "Theresa Ameley Tagoe Roundabout" dɛm ntsi wɔyɛ ohonyi dze hyɛ n'enyimuɔnyam.

## Abrabɔ
Theresa Tagoe wo mbanyinba ebien.

## Mboaedze


Nkyekyεmu:Ghanafo
Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 1997–2001
Theresa Joyce Baffoe

**Theresa Joyce Baffoe** yɛ Ghana amanyɛnyi na na ɔyɛ mbrahyɛbaguanyi ma New Edubease mantsam a ɔwɔ Ashanti Mantsam mu wɔ Ghana. Na ɔsan nso yɛ mbrahyɛbagua no Boayikuw a Wɔapaw no a ɔhwɛ Edwumayɛ do no munyi.

## Ɔbra Ahyɛse Na Nwomasua
Wɔwoo Baffoe wɔ 24 Ayɛwoho 1954 wɔ New Edubiase, Ashanti Mantsam mu. Ɔkɔɔ Holy Child Training College baabi a ɔtsetsee nye ho dɛ ɔkyerɛkyerɛfo na ɔnyaa nye Teachers’ Training Certificate (Certificate A).

## Amanyɛsɛm
Baffoe faa dzibea dɛ Ghana man a ɔtɔ do aanan no mbrahyɛbagua a ɔtɔ do ɛkoro (1) no munyi wɔ Ɔbɛsɛ 1993 mu ber a ɔdzii nkonyim wɔ abatow fofor a wɔyɛeɛ wɔ deɛ saa ber no na ɔtse New Edubiase akongua no do, Mary Eugenia Ghann wuo ekyi no.

Wɔsan paw Baffoe dɛ ɔnbɛyɛ mbrahy bagua no wɔ National Democratic Congress no tekiti do wɔ 1996 abatow no mu. Ɔtoo aba 17,114 wɔ abatow 24,500 a ɔfata a wɔtowee a ɔgyina hɔ ma 55.50% tsiaa George Kwasi Boadu a ɔyɛ New Patriotic Party no munyi a ɔtoo aba 5,206 a ɔgyina hɔ ma 16.90%, Sophia Afrakoma Owusu a ɔyɛ CPP munyi, ɔtoo aba 1,678 a ɔgyina hɔ ma 5.40%, na Kwasi Adei Aboagye a ɔyɛ PNC y, nso yɛɛ nhwehwɛmu 502 a ɔgyina hɔ ma 1.60%.

## Edwuma
Baffoe yɛ ɔkyerɛkyerɛfo wɔ n’adwuma mu Na wakyerɛ adze mfe eduebien awotwe ansa na ɔrehyɛn amammuisɛm mu. Na ɔsan nso asom dɛ sukuu panyin mfe duanan, na Ghana Nhomasua Dwumadzibea (Ghana Education Service) no sohwɛfo Panyin (Principal Superintendent).

## N'abrabɔ
Baffoe yɛ Kristonyi, na ɔyɛ Ghana Katolek Asɔre no munyi (Catholic Church of Ghana).

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Thomas Kwame Yeboah

**Thomas Kwame Yeboah** (wɔwoo no 5 Ayɛwoho 1959) yɛ Ghana amanyɛnyi na ɔyɛ Mmarahyɛbaguanyi a ɔto do ebien no muni wɔ Fourth Republic a ɔgyina Dormaa West Constituency anam wɔ Brong Ahafo Mantsam mu wɔ Ghana.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
Thomas Kweku Aubyn

**Thomas Kweku Aubyn** yɛ Ghana ɔmanyɛnyi na mbrahyɛbaguanyi wɔ  mbrahyɛbagua a ɔtɔ do ebien mu wɔ ka-bi-ma-menka-bi amambu a ɔtɔ do anan mu. Nna ɔyɛ mbrahyɛbaguanyi ma Gomoa East Ambatow Mpasua no wɔ Finimfin Mantɔw mu wɔ Ghanaman mu.

## Abrabɔ Ahyɛse
[edit source]
Wɔwoo Thomas Kweku Aubyn wɔ Gomoa East a ɔwɔ Ghana Finimfin Mantɔw mu.

## Amanyɛsɛm
[edit source]
Ber a odzi kan a wɔdze Aubyn kɛkaa mbrahyɛbagua no ho wɔ NDC amanyɛkuw no ne dzin mu maa Gomoa East Ambatow Mpasua no a ɔwɔ Ghana Finimfin Mantɔw no mu no nye Ghanaman mu nyina ambatow kɛse a ɔkɔr do wɔ afe 1996 mu. Onyaa amba 18,390 wɔ amba 29,720 a  wɔtowee no mu nna ogyina hɔ ma 43.20% a ɔ

He polled 18,390 votes out of the 29,720 valid votes cast representing 43.20% over Kofi Nyarko-Annan of the New Patriotic Party who polled 10,547 votes representing 24.80% and Abraham Kofi Sackey of the Convention People's Party who polled 783 votes representing 1.80%.

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Thomas Kwesi Nasah

**Thomas Kwesi Nasah** (wɔwoo no Ebɔw 5, 1972) yɛ Ghana amanyɛnyi na Mbrahyɛ Bagua a ɔtɔ do esia (4) a ɔwɔ Ghana Amansin a ɔtɔ do anan (4) no munyi a ɔgyina Gushiegu Ambatow mpasua wɔ Etsifi (Northern) Mantɔw mu wɔ National Democratic Congress tekiti do.

## Ɔbra Ahyɛase na Nwomasua
Wɔwoo Nasah wɔ Ebɔw 5, 1972. Ɔfir Zamamshiegu, kuro bi a ɔwɔ Ghana Etsifi Mantɔw mu. Owiee wɔ Salaga Ntoado Sukuu, Ghana na ɔnyaa nye GCE Ordinary Level wɔ afe 1992 mu.

## Edwuma
Nna Thomas yɛ edwumayɛfo (entrepreneur), okuafo (farmer ) na kuayɛfo (agriculturist). Na ɔsan nso ka Edwumayɛ Boayikuw (Business Committee), Boayikuw a ɔhwɛ Ohia a Wɔtew do ho Nhyehyɛe, Edwumayɛ na Adan ho (Committee on Poverty Reduction Strategy, Works and Housing).

## Amanyɛsɛm
Nasah yɛ Ɔman Demokrasi Mbrahyɛ Bagua (NDC) no munyi. Wɔ afe 2012 mu no, ɔsii akan maa Gushiegu atenae no wɔ NDC mbrahyɛ bagua a ɔtɔ do esia (5) a ɔwɔ Ghana Amansin a ɔtɔ do anan (4) no tekiti do na ɔdzii nkonyim. Ɔhyɛɛ n’amanyɛsɛm edwuma ase wɔ afe 2009 mu ber a wɔka dɛ odzii nkonyim wɔ afe 2008 Ghana Amansan Ambatow mu maa nye ambatow mpasua no na wɔpaw no dɛ ɔmbɛyɛ Mbrahyɛ Bagua a ɔto do enum (5) wɔ Ghana Amansin a ɔtɔ do anan (4) munyi.

## N'abrabɔ
Nasah yɛ Kristonyi na ɔkɔ Pentekoste Asɔre. Wawar na ɔwɔ mba enum (5).

## Nhwɛdo

Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Thérèse Striggner Scott

**Thérèse Eppie Striggner Scott** (afe 1932 Ɔbɛsɛ 9 – afe 2021 Fankwa 5) yɛ nkan Ghana mbranyimnyi na nwomanyimnyi a ɔsoom dɛ Ɔsɛndzinyi wɔ Ghana High Court na Zimbabwe High Court na Ghana  ɔhembɔfo kɔ  France na Italy.

## Edwuma
Striggner Scott kɔr asɛndzibea wɔ Middle Temple, United Kingdom. Ɔyɛɛ edwuma dɛ mbranyimfo wɔ Nkran, hɔ na ɔbɛyɛɛ principal partner maa legal consulting firm.

Striggner Scott soom wɔ Ghana High Court na afe 1983 mu no nna ɔyɛ basia a odzi kan a wɔpaaw no kɔr Zimbabwe High Kɔɔto.

Nna Striggner Scott yɛ Ghana ɔhembɔfo kɔ France, a nna Holy See ka ho, kɛpem afe 1994 na ekyir yi Ɔhembɔfo kɔ Italy. Nna ɔyɛ Ghana ɔhembɔfo ma UNESCO na ɔsoom dɛ UNESCO's Legal Commission kuwba. Afe 1991 mu no, ɔbɛyɛɛ Ebibirmu basia a odzi kan a wɔpaaw no kɔr UNESCO's Executive Board no mu.

Nna Striggner Scott yɛ Guamutsenanyi ma Ghana Law Reform Commission fitsi afe 2000 kesi afe 2004. Nna ɔyɛ Standing Commission of Inquiry Regarding Public Violence na Intimidation wɔ South Africa kuwba. Nna ɔyɛ  Economic Community of West African States Council of Elders kuwba na afe 2002 mu no, odzii kuw enyim kɔhwɛɛ Sierra Leone mbrahyɛbaguafie na mampanyin abatow do.

Afe 2004 mu no, UN Kyerɛkyerɛwfo General Kofi Annan paaw Striggner Scott kɔr five-member International Commission of Inquiry on Darfur.

## N'abrabɔ
Afe 1961 Dzifuu bosoom mu no, Striggner Scott war no kun a odzi kan, Emmanuel Kodjoe Dadzie, ber a nna ɔyɛ head of the legal department wɔ Ghana Ministry of Foreign Affairs na abosoom ekyir no wɔpaaw no dɛ Rumania hembɔfo. Afe 1962 mu na wɔwoo hɔn babaa Geta (Georgetta) , na ɔsan yɛɛ Dadzie ne mba nkaa a wɔaka, Yasmin, Stella, Barry na Gary. Awargyaa bae ekyir no, afe 1971 mu na Striggner Scott war no kun a otsia ebien, Kenneth Winky Scott, a ɔyɛ  British architect a ɔtse na ɔyɛ edwuma so wɔ Ghana.

Afe 2021 Fankwa 5 mu na otwaa n'enyi hwɛɛ ban, nna oedzi mfe eduowɔtwe-awɔtwe.
Tia Sugri Alfred

Wɔwoo **Tia Sugri Alfred** wɔ Ebɔw 12, 1956. Nna ɔyɛ mbrahyɛbaguanyi ma Nalerigu/Gambaga ambatow mpasua a ɔwɔ Etsifi Mantɔw mu wɔ Ghana wɔ mbrahyɛbagua a ɔtɔ do enum wɔ 4th Republic wɔ Ghana.

Nkyekyεmu:Ghana mbrahyɛbaguafo 2001-2005
Tiebele

**Tiébélé** yɛ department anaa onye Nahouri Province kyɛ ndzɛmba wɔ  southeastern Burkina Faso. Ne kurow tsir kɛse da Tiébélé kurow mu;[1] hɔn Ohene, adehye asɛmdzibea na nyimpa a wofri Kassena, a wodzii kan bɛstena mantɔw mu hɔ wɔ 15th century, na wɔtse hɔ.[2]

## Ngyinado
**• ^** Burkinabé government inforoute communale Archived 2008-01-24 at the Wayback Machine 

**• ^** *MessyNessy (10 Jan 2013). "The African Village where every House is a work of Art".*
Timbuktu

**Timbuktu** yɛ kurow wɔ Mali, a ɔwɔ akwansin eduenu (12&nbsp;mi) wɔ Niger nsutsen no n'anaafo. Ɔyɛ   Tombouctou mantouw no kuruowpɔn, ɔda mu kor wɔ ekuruowpɔn awotwe a ɔwɔ mali . Wɔ 2009 nkanee no mu no wonya nyimpa dodow 54,453.

Wɔ 12th century mu na Timktu bɛyɛ tsenabew ankasa. Wɔ afei 1325,mber a wɔsesa akwan a wɔdze dzi gua tsitsir Mansa Musa ne nserahwɛ n'ekyir no,Timbuktu nyahɔnho wɔ nkyen,sika kɔɔkɔɔ ,ivory nye nkowa guadzi mu. 14th century mu no ,ɔbɛka Mali empaya ho. 15th century n'ahyase noara ,Tuareg dɔm dodow no benya tum wɔ mber tsiabaa wɔ songhai empaya n'etserɛw mu wɔ afe 1468. Morocco akofo dzi songhai do nkunyim wɔ ko mu wɔ afe 1591 na wɔyɛ Timbuktu kuruowpɔn wɔ Gao ananmu. Afei Moroccofo bedzi hɔn do, wɔ 1612 mu no nso ,Armafo per fahodze fir Morocco kyɛn. Ber yi ,nna ɔman Mali ne tumdze nye amandze fɛɛfɛw abɔadze ma wɔda femu pɔɔtɔɔ. ekyiri dze ebusua kuw afofor bedzi do kapem dɛ Frenkyefo  bɛfae wɔ 1893, besi 1960 a Mali benya ne fahodze ankasa. Timbuktu asaase no ayɛ kɛsɛɛ ma ohia so ahyɛ mu ma.

Wɔ hɔm prɔmprɔm ber mu no, wɔdzi akotsen wɔ buukuu guadzi mu a Sankore Madrasah ɔyɛ Islam suapɔn so hɔn asin , Timbuktu nam iyi do bɛgye hɔn dzin wɔ suahun mu wɔ Afrika nyina. Shabeni ,Leo Africanus nye nyimdzefo bebere kyerɔw fa kuruow yi ho. Hɔn akyerɛw no begye dzin wɔ aborɔkyir man mu nyinaa, ma Timbuktu ahonya nye abakɔsɛm bɛda guado.

Nkyekyεmu:Ghanafo
Nkyekyεmu:World Heritage Sites in Danger
Timothy Ataboadey Awotiirim

**Timothy Ataboadey Awotiirim** (Wɔwoo no wɔ  Ayɛwoho 1, 1970) yɛ Ghana amanyɛnyi na nwomasua mu ɔbemfo. Ɔsanee soom dɛ mbrahyɛbaguanyi ma Builsa North ambatow mpasua a ɔwɔ Epuei Boka Mantɔw mu wɔ Ghana.

## Abrabɔ ahyɛse nwomasua
Wɔwoo Awotiirim wɔ Ayɛwoho 1, 1970 wɔ Wiaga, Epuei Boka Mantɔw mu. Onyaa abodzin krataa (Bachelor of Arts degree) wɔ Asaase ho Nsɛm na Hɛn Agyapadze ho mpontu wɔ University of Ghana wɔ afe 2000.

## Amanyɛ
Nna Awotiirim yɛ mbrahyɛbaguanyi ma Builsa North (Ghana mbrahyɛbagua ambatow mpasua) wɔ mbrahyɛbagua a ɔtɔ do enum wɔ Ghana republic a ɔtɔ do anan mu dze nam  National Democratic Congress (NDC) do wɔ Mumu 2008 Ghana ambatow kɛse no mu. Odzii nkonyim tsiaa Agnes A. Chigabatia a ɔwɔ New Patriotic Party (NPP) na nyimpa beenu a wɔka ho dze nyaa Builsa North mbrahyɛbagua no. Onyaa mba 8,259 fir mba dodow a wɔtowee 19,165 mu a egyina hɔ ma 43.1%. James Agalga dzii no dzo nkonyim wɔ afe 2012 dze gyee Builsa North mbrahyɛbagua no. Wɔ Kaseɛbɔ mu wɔ Mumu 8 2017 no, ɔkaa dɛ "Prɔe ahyɛ hɔn a wonyim nwoma ma mpo asen hɔn a wonnyim nwoma".

## Edwuma
Ansaana wɔrepaw no dɛ mbrahyɛbaguanyi no, na ɔyɛ edwuma dɛ nhwehwɛmufo ma  Commission on Human Rights and Administrative Justice (CHRAJ) fitsi afe 1994 kesi afe 2004 mu. Ɔsanee yɛɛ edwuma dɛ Kyerɛkyerɛfo wɔ Christ the King JSS wɔ Chiana.

## Asetsena mu nsɛm
Awotiirim yɛ Catholic asɔrba. Ɔawar awo mba beenu.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Togbe Osei III

**Togbe Osei III** (wɔwoo no wɔ Dzifuu 18,1966) ɔyɛ Ɔhen wɔ Godenu.
## Abrabɔ
Wɔwoo Togbe Osei III wɔ afe Dzifuu 18,1966. Ɔkɔr na onyaa Ghana skuul akɛse no bi ansaana ɔbɔkyerɛw nsɔhwɛ a ɔyɛ Ɔman somfoyɛ nu.

Togbe hyɛɛ n'edwuma ase wɔ Ghana Nwomasua asoayɛ, a ɔyɛ ɔman mu asoayɛ ɔhwɛ nwomasua mu, na otoaa n'edwuma do wɔ Ghana Porisifo asoae. Ber a ɔsoom wɔ porisi asoeɛ wie no, wɔfrɛɛ Togbe dɛ ɔbanbɔnyi wɔ aban edwuma ahorow mu. Wɔ Obiradzi 29, 2002 mu no, wɔpaaw no dɛ panyin , Togbe a ogyina Godenu a ɔyɛ ne nana banyin a odzi Gadagoe ebusua dzibew no.

Fitsi 2009 mu no, woedzi dzibew pii wɔ Asɔyɛ a ɔhwɛ mbra do wɔ Ghana, mekyerɛ asɔyɛ a ɔwɔ Mbranyimfo asoɔyɛ wɔ Ghana.

## Ndwumakuw
Togbe Osei III etu mo ho esi hɔ dɛ ɔrosom nkorɔfo a wɔwɔ Godenu. Wɔ afe kakra mu no, oesi skuul ahorow wɔ ne mantɔw mu na woebue ndwumakuw ahorow a ɔnye ndwumakuw wɔnnyɛ aban ndwuma edzi dwuma wɔ wiase yi mu. Wɔpaaw no dɛ "Grand Prior" wɔ St. Lazarus wɔ Jerusalem. Ɔtaa frɛ n'anyɛnkofo a wɔka no wɔ ahemfo a wɔwɔ ɔman no mu, ama woedzi son wɔ hɔn mantɔw ahorow no mu. Dɛm edwuma yi ka Gbi Dukor edwuma ho, mekyerɛ edwumakuw a wɔbɔ amambra na amandze ho ban wɔ apaa mu na wɔboa mpontu ndwuma wɔ mantɔw no mu.

Nkyekyεmu:Ghanafo
Tsetse Ndwuma

## Tsetse Ndwuma
Tsetse ber a na hɛn nananom da kwaa mu no, nna wɔyɛ ndwuma pii. Ndwuma yi bi nye kuayɛ, sikadwin, duadwin, ahayɛ, apoyɛ, nye dza ɔkekaho. Ɔnam dɛm ndwuma ahorow yi do wonya suahun dodowara wɔ abɔdze nye ɔdomankom mu a wɔnam do dze bi yɛɛ nsɛnkaa na abɛbu ma nkyirmba ma ndɛ yɛabɔto. 

Kwan a wɔnam do kyerɛe ma ndɛ ndwuma no bi wɔ hɔ nye dɛ, edwuma a egya yɛ no sɛ ne ba banyin du ne mpanyin mfe do a nna ɔafa no abata ne ho na ɔakyerɛ no. Sɛ abofra no mmpɛ egya no n'edwuama no a, ɔno abofra no kyerɛ edwuma a ɔpɛ na egya no akɔka ho asɛm ana ɔdze abofra no akɔhyɛ onyia no nsa.
UNEP

## United Nations Environment Programme
**United Nations  Envrironment Programme(UNEP)** yɛ **United Nations(UN)** ne fa bi a wɔhwɛ ɔbɔadze ndzɛmba a etwa hɛn ho ehyia. Nyimpa a ɔtsew dɛm kuw yi nye Maurice Strong a ɔyɛ ne panyin a odzi kan. Wɔtsew no Ɔbiredzi bosom no mu wɔ afe apem ahaakrɔn eduosuon ebien(June 1972) wɔ Stockholm aber a UN yɛɛ hɔn nhyiamu a ɔfa ndzɛmba a etwa nyimpa ho ehyia wiei. Kuw yi n'asɛdze nye dɛ wɔbɛyɛ akandzifo dze abɔdze nyansapɛ ahwehwɛ anodur ama ndzɛmba bi a ɔrehaw adwen, tse dɛ wimu-frama nsakyeree, kwan a wɔbɛfa do ahwɛ ma nsu na nkwadze a ɔwɔ nsu mu etu mpon, na wɔahwɛ wiadze mpontu aba a ɔnsɛɛ abɔdze a etwa hɛn ho ehyia. Kuw yi n'edwuma kor so nye dɛ wɔbɛhyehyɛ apam a ɔfa ɔdomankoma abɔdze ho ama amanaman, wɔdze abɔdze nyansapɛ nhwehwɛ mu a ɔfa ɔdomankoma abɔdze ho, na wɔaboa amanyɛfo a wɔwɔ amanaman mu enya botae a osi hɔn enyi do fa ɔdomankoma abɔdze a etwa hɛn ho ehyia ho.
Uew Fankuw

FANKUW yɛ esuafo a wosua Mfantse kasa wɔ University of Education,  Winneba no nkorbata a ɔwɔ Ajumako mu no hɔn nkabɔmu kuw. FANKUW yɛ asɛmfua a MFANTSEFO NKABƆMU KUW ne tsiatwa. Mpanyimfo a wɔdeda kuw yi ano mu bi nye Owura John Odoom a dodow ara frɛ no Klinsman, Owura Patrick Nana Wonkyi, Owura Baruch Eshun,Owura Raymond  Amoakwah, Ɔbemfo Patricia Obeng, Owurayer Nuratu Mustafa nna pii a wɔkeka ho. Panyin paa ɔda kuw yi ano nye Okunyin Charles Owu-Ewie.
Umar Abdul-Razak

**Umar Abdul Razak** (wɔwoo no 1 Ɔbɛsɛ 1975) yɛ Ghananyi ɔkuayɛfo na na ɔyɛ ɔkyerɛkyerɛfo wɔ Tolon Senior High school. Na ɔyɛ mbrahyɛbaguanyi nso ma Tolon mantɔw a ɔwɔ Ghana Etsifi Mantɔw mu.

## Ɔbra Ahyɛse Na Nwomasua
Wɔwoo Abdul-Razak wɔ Ɔbɛsɛ 1, 1975. Ɔfir Lungbunga wɔ Ghana Etsifi fam mantɔw mu.Ɔnyaa Bachelor of Science Degree wɔ Renewable mu wɔ Esuapɔn mu maa nkɔdo ho adzesua (University for Development Studies).

## Amanyɛsɛm
Ɔyɛ National Democratic Congress no munyi. Na ɔyɛ Ghana Aman a ɔtɔ do anan no mbrahyɛbagua a ɔtɔ do anum no muni sɛ Ɔman Demokrasi Mbrahyɛbagua no anamusinyi. N'amanyɛsɛm edwuma hyɛɛ ase ber a ɔsii akan wɔ afe 2004 Ghana amansan abatow mu na ɔnyaa abatow a nye nyinara yɛ 19, 123 na ɔnam do kuraa atsenae no mu maa National Democratic Congress. Ɔsan sii akan wɔ n’ahengua no ho wɔ afe 2008 Ghana amansan abatow mu na ɔdzii nkonyim a nye nyinara yɛ 17,356 abatow a nye nyinara yɛ ɔha mu nkyekyɛmu 50.02%. Ɔdzii nkogu wɔ afe 2012 Ghana amansan abatow mu wɔ New Patriotic Party no munyi bi a ɔpɛ dɛ ɔyɛ, Wahab Suhiyinu Wumbei.

## Na'brabɔ
Razak yɛ Islam Nyamesomnyi (Nkramonyi) na wawar na ɔwɔ mba ebien.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Valerie Lawson

**Valerie O Lawson** (wɔwoo no wɔ Dzifuu 1, 1991), ɔyɛ Ghana makeup-artist a wonyim no dɛ ɔyɛ edwuma wɔ ayefor n'eguadzi mbea nyina. Ɔsanso yɛ Ghana edwumfo kwankyerɛfo ma Amerika ahosiesie edwumakuw, Maybelline New York na nyea ɔhyehyɛɛ ahyɛnsewdze no, a ɔyɛ Valerie Lawson.

Lawson nye Norway Ɔmanpanyin Erna Solberg, Ghana Ewuraba a ɔtɔ do ebien, Samira Bawumia, H.E. Ms. Anne Sophie-Avé Franse Aban Ananmusinyi a ɔwɔ Ghana, Bozoma Saint John, Mastercard Foundation C.E.O, Reeta Roy, Nicole Ari Parker, na Yolanda Cuba.

Nkyekyεmu:Ghanafo
Veronica Bawuah

**Veronica Bawuah** (wɔwoo no afe 1967 Mumu 5) yɛ Ghana mbirikatunyi. Osii akan wɔ mbasiafo hɔn 4 × 100 metres relay  no mu wɔ afe 1988 Summer Olympics na afe 2000 Summer Olympics no mu.
Nkyekyεmu:Ghanafo
Veronica Bekoe

**Veronica Bekoe** yɛ  nyimdzefo wɔ abɔdzenyansapɛ  mu. Ɔyɛ nyia a ɔdze "Veronica Bucket" bɔbɔɔ adze. Veronica Bucket yɛ bokitsi a wɔdze hohor amma  nyarba nyarba annsan.

Veronica Bekoe kɔr Aburi Girls SHS. Owiee no, ɔkɔr nsɔwdo skuul wɔ Kumasi Esuapɔn a wɔfrɛ no Kwame Nkrumah University of Science and Technology. Hɔ na onyaa abɔdzin kɛse wɔ abɔdzenyansapɛ mu wɔ afe 1968 mu kɔdu 1972.

Ɔnye Ghana n'apɔwmudzen kuw baatan( Ghana Health Service) yɛɛ edwuma fi afe 1972 mu dze kodu 2008. Ɔnye asoe a wɔwhɛ nyimpa dɔm apɔw mu dzen mu yɛɛ eduma. Afei so, ɔyɛɛ edwuma wɔ ɔman Ghana ne babaso yarba na mpamu yarba a ɔkeka ho asoe. Ɔwɔ suahu pii wɔ nkorbata a wɔhwehwɛ mogya na myimpadua mu yarba wɔ asopitsi.

Dza nkorɔfo dze nyim Veronica Bekoe nye dɛ woaboa ma yeako etsia nyarba nyarba bi tse dɛ cholera. Wɔ afe 2002 mu no, nyimpa dodoow nara dze Veronica Bucket dzii dwuma wɔ aber yarba a wɔfrɛ no COVID bae no. Dɛm bokitsi yi yɛɛ mboa ara yie.

Siantsir a ɔnam do ma ɔdze yɛɛ dɛm bucket yi nye dɛ nna asopitsi a ɔyɛ edwuma wɔ mu no, edwumayɛfo no nyinara dze hɔn nsa to kyɛnsee kor mu hohor hɔn nsa wɔ aber a wɔapon eduma no. Ohun dɛ iyi dze ɔhaw bebiree bɛbrɛ hɔn. Iyi ntsi ɔdze paep hyɛɛ bokitsi ano ama nsu orubu tsen aafa mu.

Owurayer Rebecca Akuffo Ado maa no abɔsobɔdze wɔ ne dwumasun a woedzi aboa ɔman Ghana wɔ apɔwmudzen nhehyɛɛ mu.

Nkyekyεmu:Ghanafo
Veronica Quarshie

**Veronica Martha Agowa Quarshie** yɛ Ghana veteran producer, kwankyerɛfo na sene kyerɛwfo, a ɔasesa mbaa hɔn dzibew a dabaa wɔhyɛ sene ekyir anaa woyi hɔn si nkyɛn. Ɔsesaa mbaa a hɔn ano nnkɔ ekyir na mpaapaa mu bɛyɛɛ mbaa a hɔn ankasa wɔ tumi. 
## NwomasuaEdit
Quarshie nyaa ne ntsetsee wɔ senetwa mu wɔ National Film na Tɛlbihyɛn Institute wɔ  afe 1992 mu, na hɔ na owiee skuul a nna okitsa abɔdzin wɔ sene kwankyerɛ mu.

## EdwumaEdit
Owiee skuul no, Quashie hyɛɛ ne n'edwuma ase dɛ obi a ɔyɛ sene. Ɔyɛɛ ne sene a odzi kan, *Twin Lover*, a Piro Production yɛe wɔ afe 1994. Fitsi dɛm ber na ɔayɛ sene ahorow a sene a agye dzin ara yie Ripples and A Stab in the Dark ka hoar. Ɔnye edwumakuw akɛse na ayɛ edwuma a Ghana Broadcasting Corporation, TV Africa, Film Africa Limited na Princess Films wɔ Nkran ka ho. Ɔasom na ogudo rosom abawdo kuw ahorow a Golden Movie Awards ka hoar.

## AbawdobɔdzeEdit
Oenya abawdobɔdze ahorow wɔ n'edwuma no ho. Abawdobɔdze a oenya no bi yɛ:

* 1992 - Best Student Directing Award - National Film and Television Institute Awards
* 2001 - Best Film Directing Award - Ghana Film Awards
* 2002 - Best Film Directing Award - Ghana Film Awards

## NdwumaEdit
Sene a ɔyɛɛ no bi so nye:

* 1994 - Twin Lover
* 1995 - *Tears of Joy*
* 1996 - *Come Back Lucy*
* 1997 - *Thicker Than Blood*
* 1999 - *A Stab in the Dark*
* 2000 - *A Stab in the Dark 2*
* 2000 - *Ripples: A Stab in the Dark 3*
* *The 3rd Night*
* 2000 - *Shadows from the Past*
* 2001 - *A Call at Midnight*
* 2003 - *Rage: Ripples 2*
* Otilia and Xcapades
* 2017 - *Forbidden Fruit*

## N'abrabɔEdit
Ɔawar Samuel Nai kitsa babanyin kor.

Nkyekyεmu:Ghanafo
Victor Okuley Nortey

**Victor Okuley Nortey** (1958-2024) yɛ Ghana amanyɛnyi na mbrahyɛbaguanyi wɔ mbrahyɛbagua a otsia anan wɔ kwasafoman a ɔtɔdo anan no mu wɔ Ghana ma Ablekuma finimfin mbrahyɛbagua mpasuardo wɔ Nkran mantɔw mu. Ɔyɛ Ɔson amanyɛkuwba(New Patriotic Party)

## Ahyɛse Bra Na Nwomasua
Wɔwoo Nortey wɔ afe mpem ahaakrɔn eduonu-awɔtwe wɔ Nkran wɔ Ghana.

### EDWUMA
Nortey yɛ Odwumayɛnyi.

### AMANYƐDWUMA

### Abatow

#### Afe 1999 Abatow
Odzi kan no, woyii Nortey dɛ mbrahyɛbaguanyi dze maa Ablekuma finimfin mantɔw mu wɔ Nkran mpasuardo do wɔ Ghana wɔ afe mpem ahaakrɔn eduokrɔn-akrɔn ne bosoom a ɔtɔdo ebiasa wɔ ne da a otsia eduonu-esia no mu. Ɔfaa dɛm nkunyimdzi abɔtsir yi wɔ Ɔson amanyɛkuw (New Patriotic Party) no tsikiitsi do a nna okitsa mba 4.808.

### Afe 2004 Abatow
Woyii Nortey dɛ mbrahyɛbaguanyi maa Ablekuma finimfin mpasuardo wɔ Nkran mantɔw mu wɔ Ghana wɔ afe 2004 Ghana asahen abatow no mu. Iyi dzii mu wɔ Ɔson amanyɛkuw (New Patriotic Party) no tsikiitsi do. Mbrahyɛbaguafie ngua eduonu-esuon mu no, nna Ablekuma finimfin mpasuar ka mbrahyɛbaguafie ngua du-esia Ɔson amanyɛkuw (New Patriotic Party) no fae no ho. Ɔson amanyɛkuw (New Patriotic Party) no dɔm-kɛse no ngua wɔ mbrahyɛbaguafie a na no dodow yɛ ɔha eduonu-awɔtwe dze fii mbrahyɛbaguafie ngua ahaebien eduasa no mu.  Wɔdze mba 47,731 dze fi mba papa a ɔyɛ 94,969 no mu. Nna mba yi gyina hɔ ma 50.3% dze fi mba papa no mu. Wɔsaan Stephen Kwame Aloma a ɔyɛ "People's National Convention" kuwba, Basha Harsey a ɔyɛ Kyim amanyɛkuwba (National Democratic Congress), Stephen Douglas Annor a na ɔyɛ Akokɔ Baatan amanyɛkuwba (Convention People's Party), Ali Ibrahim a ɔyɛ "Democratic People's Party" kuwba na Abdul Rahmman Alim a no so yɛ "National Reformed Party" kuwba ho paaw Victor Okuley Nortey dɛ mbrahyɛbaguanyi. Mba a dɛm  nyimpakuw yi nyae yɛ mba 1,465, 44,027, 1,273, 275 na 198 dze fi mba papa no mu. Dɛm mba yi gyina hɔ ma 1.5%, 46.4%, 1.3%, 0.3% na 0.2% dɛ mbrɛ edzin no dzidzi do no.

## N'ABRABƆ
Victor Okuley Nortey yɛ Kristianyi.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Victoria Agyei

**Victoria Agyei** (wɔwoo no Esusow Aketseaba 15, 1996 ) yɛ  Ghananyi a ɔyɛ bɔɔlbɔ  edwuma na ɔbɔ bɔɔl dɛ nyia ɔhyehyɛ gol wɔ akansi biara mu ma Ghana mbasiafo bɔɔlbɔ kuw.

## Amanɔne Edwuma
Na Agyei ka Ghana bɔɔlbɔ kuw wɔ FIFA 2012 FIFA U-17 Women's World Cup a ɔkɔɔ do wɔ Azerbaijan. Kuw ne panyin a ɔda ano yɛ Coach Mas-Ud Dramani na odzii nkonyim ma onyaa bronze wɔ akansi no mu. Osii akan wɔ Ghana Black Princesses wɔ 2014 na 2016 FIFA U-20 Women's World Cup wɔ Canada na Papua New Guinea pɛpɛɛpɛr. Coach Mercy Tagoe-Quarcoo too nsa frɛɛ  Agyei dɛ ɔmbesi akan mma Ghana Black Queens wɔ Aisha Buhari Cup.

## Enyimnyamhyɛ
• Bɔɔlbɔfo a ɔbɔɔ neo ho mbɔdzen wɔ akansi no mu – Canada Vs. Ghana ( 2014 FIFA U-20 Women's World Cup)

## Nhwɛdo
**• ^** *"Black Queens coach Mercy Tagoe invites 30 players for Aisha Buhari Cup". GhanaSoccernet. 2021-08-27. Retrieved 2022-03-23.*

**• ^** *"Goalkeeper Victoria Antwi-Agyei joins Ergotelis FC in Greece". Footy-GHANA.com. 2021-08-20. Retrieved 2022-03-23.*

**• ^** *"Παίκτρια του ΕΡΓΟΤΕΛΗ η Victoria Antwi Agyei (Videos)". ergotelis.gr (in Greek). Retrieved 2022-03-23.*

**• ^** *"Wayback Machine" (PDF). Archived from the original (PDF) on 21 October 2012. Retrieved 2022-03-23.*

**• ^** *"Wayback Machine" (PDF). Archived from the original (PDF) on 9 August 2014. Retrieved 2022-03-23.*

**• ^** *"FIFA U-20 Women's World Cup Papua New Guinea 2016™: Ghana". fifa.com. Retrieved 2022-03-23.*

**• ^** *GNA. "Aisha Buhari Cup: Black Queens Coach names final squad". newsghana.com.gh. Retrieved 2022-03-23.*

**• ^** *"Princesses goalkeeper Victoria Agyei wins Player of the Match award in Canada win". GhanaSoccernet. 2014-08-06. Retrieved 2022-03-23.*

Nkyekyεmu:Ghanafo
Victoria Hammah

**Victoria Lakshmi Hamah** yɛ is a National Democratic Congress amanyɛnyi wɔ Ghana.  

## Amanyɛsɛm
Afe 2012 amansan abatow no mu no, osii akan wɔ Ablekuma West mpasuar mbrahyɛbagua no hoar.

Ɔsoom dɛ Tsitsenanyi ananmusinyi maa Communications wɔ John Dramani Mahama amambu ase kesi afe 2013 Ɔberɛfɛw 8 bosoom a nna ɔyɛ fida.

Mprepren yi dze, okitsa edwuma mfaso mmfi aban hɔ mba dze ma mbaa - (Progressive Organisation for Women's Advancement (POWA).

Wɔpaam Victoria Lakshmi Hamah wɔ afe 2013 fii ne tsitsenanyi ananmusifo dzibew no wɔ kasa bi a obi dze guu teepo do a nna ɔreka akyerɛ ne nyɛnko onnkegyaa amanyɛsɛm gyedɛ oenya bɛyɛ one million US Dollars (US$1m) efi mu ho. Dɛm kasa yi so maa nsa kaa nyimpa a hɔn enyim wɔ nyam na amanyɛfo a wɔdze prɔwee abata hɔn bra ho no ho.

## Mboaedze

Nkyekyεmu:Ghanafo

Nkyekyεmu:Ghana Amanyɛnyi
Vida Akoto-Bamfo

**Vida Akoto-Bamfo** ɔyɛ Ɔtsɛmbuafo wɔ Ghana kɔɔto kɛse a wɔfrɛ no "Supreme Court". Ɔsoom wɔ"Supreme Court" egua no do fitsi afe mpem ebien na akron(2009) kesi afe mpem ebien na duakron(2019) mu.

## Abrabɔ Ahyɛse na nwomasua
Akoto-Bamfo wɔwoo no 7 Kwakwar 1949 ma Mr. Alfred Kingsley Bannerman-Williams na Madam Grace Darkua Dodoo wɔ Pokuase, wɔ Nkran Kurowpɔn Mantɔw mu wɔ Ghana. Onyaa ne Ahyɛse nwomasua wɔ Accra Royal School wɔ James Town (British Accra). Wɔ afe 1963 mu no, Onyaa kwan wɔ Mfantsiman Girls' Secondary School na onyaa ne 'O level' nkrataa. Ekyir no ɔtoa do wɔ Aburi Girls' Senior High School fitsi 1967 kesi 1969. Osuaa mbra ho nyimdzee wɔ University of Ghana Law School wɔ afe 1972 mu na 1975. Ɔtoa do kɔɔ Ghana Law School wɔ Nkran.

## Ndwuma
Ansaana ɔdze no ho robɔ hom a wɔtsena egua do wɔ 1981, Akoto-Bamfo yɛɛ edwuma dze somm ɔman no wɔ Attorney-General n'edwumayɛ bea. Ekyir no ɔdze no ho bɔɔ British Indian Insurance Company wɔ Nkran, na dɛm aber yi Zenith Assurance a onnyɛ edwuma bio dɛ Panyin a ɔhwɛ dwumadzi do fitsi 1976 kesi 1981. Ehɔ no, na n'edwuma nye dɛ obɔhwɛ na insurance dwumadzi akɔ do yie. Ɔbɛyɛɛ Mansin Magistrate  wɔ afe 1981. Dɛɛ ɔyɛ magistrate no, na odzii kan nyaa edwuma wɔ New Town Magistrate Court wɔ mfe ebien a odzi kan dzi yɛɛ edwuma. Ekyir no wɔdze no kɔɔ Cocoa Affairs na Ɔyɛɛ edwuma dɛɛ Magistrates a odzi kan wɔ hɔ. Wɔdze no sii do dɛɛ Circuit Court judge na ɔyɛɛ edwuma wɔ Tema wɔ mber tsia mu ansaana oresan akɔ Cocoa Affairs wɔ 1986. Ɔtsenaa Cocoa Affairs fri dɛm aber no dze kɔɔ 1991 na wɔbɔɔ n'abɔw do dze pia no dɛɛ onyɛ edwuma wɔ High Court bench. Ɔsom dɛɛ justice wɔ High Court mfe ebiasa mu, Edwuma dze no kɔɔ Gambia on dɛɛ onkɔyɛ edwuma mber tsia wɔ mfe ebien mu dɛɛ Eguamutranyi wɔ Assets Commission. Obɛyɛɛ Appeal Court Judge wɔ 1999 na otoado wɔ dɛm dzi bea yi mu kɔpem dɛ John Evans Atta Mills, Ghana Ɔmanpanyin wɔ 2009 bɔɔ ne dzin na oyii no dɛ ɔmbɛyɛ justice wɔ Supreme Court wɔ Ghana. Ɔdze n'edwuma baa ewie wɔ Kwakwar 2019. Woyii ono na Nasiru Sulemana Gbadegbe na Benjamin Teiko Aryeetey (ɔdze n'edwuma aba ewie dɛm aber yi) bɔɔ mu. Ɔdze Justices Stephen Alan Brobbey, Georgina Theodora Wood ( Chief Justice wɔ mber bi a w'abesin mu) na Samuel K. Date-Bah , a hom nyinara dze hɔn edwuma akɔ ewie yɛɛ edwuma .

## Abrabɔ
Vida Akoto-Bamfo na ɔwaree Eugene Akoto-Bamfo Snr a w'enya ne beebi kɔ., a nna ɔyɛ Legal Officer. Ɔkyerɛ dɛ ɔyɛ Methodist asɔr mu nyimpa na mbom ɔkɔ asɔr wɔ Police Church.

## Sanso hwɛ
* List of judges of the Supreme Court of Ghana
* Judiciary of Ghana

## Ngyinado


Nkyekyεmu:Ghanafo
Vida Yeboah

**Vida Amaadi Yeboah** (1944 - 2006) yɛ Ghana ɔkyerɛkyerɛfo, amanyɛnyi na ɔmanfo kannyifo.  Ɔsomfo Abadziekyir a ɔhwɛ Nhomasua na Amammer do fir afe 1988 kɔsi afe 1993, Vida Yeboah boa ma wɔhyehyɛɛ Nhyiam ma Afrika Mmea Nhomasua Ho Adesuafo (Forum for African Women Educationalists - FAWE) wɔ afe 1992. Wɔpaw no dɛ mmarahyɛ bagua no munyi wɔ afe 1992 mu, Vida Yeboah bɛyɛɛ Jerry Rawlings aban no muni, na ɔsom dɛ nsrahwɛ soafo fir afe 1997 kɔsi 2001 mu.

## Abrabɔ Ahyɛase Na Nhomasua
Wɔwoo Vida Yeboah wɔ 27 July 1944 wɔ Akwapim Anaafo(Akwapim South) nye maame abusua akuraa ase a wɔ Apuei Fam Mantam mu, Kate Oye Ntow Ofosu na Eric Perigrino Nelson babaa. Ɔsuaa adze wɔ Wesley Girls High School ansa na ɔrenya nye BA wɔ French kasa mu wɔ Ghana Suapɔn mu. Afei osuaa MA wɔ Franse kasa mu wɔ Bordeaux Sukuupɔn mu wɔ France, na adesua akyi abodzin krataa wɔ nhomasua mu wɔ Cape Coast Sukuupɔn mu.

Ɔkyerɛ adze mfe dunan wɔ mmeawa sukuu ahorow mu wɔ Ghana, bɛyɛɛ Mfantsiman Mmabaa Ntoado Sukuu no panyin, ansa na wɔrepaw no dɛ Ɔkyerɛwfo Abadiakyir a ɔhwɛ Nhomasua do wɔ afe 1985 mu.

Efi afe 1988 kosi afe 1993 no, na Vida Yeboah yɛ Ɔmanpanyin Abadiakyir a ɔhwɛ Nhomasua na Amammerɛ do. Vida Yeboah yɛɛ nsakrae wɔ sukuu nhyehyɛe a wɔdze ma ansa na wɔrekɔ sukuupɔn no mu, na ɔmaa mmeawa dodow a wɔkɔ sukuu no kɔɔ sor. Wɔ afe 1992 mu no ɔnye Afrika mmea nhomasua asomfo afoforo aanan boom hyehyɛɛ Nhyiam ma Afrika Mmea Nhomasua Ho Adesuafo (Forum for African Women Educationalists - FAWE): Fay Chung wɔ Zimbabwe, Simone Testa wɔ Seychelles, Paulette Moussavon-Missambo wɔ Gabon, na Alice Tiendrebengo wɔ Burkina Faso.

## N’amanyɛsɛm
Wɔpaw Vida Yeboah dɛ ɔnnyina Akuapim South ananmu wɔ Ghana man a ɔtɔ do anan no mmarahyɛ bagua a edzi kan no mu wɔ 7 Sanda 1993 ber a wɔkae dɛ odzi nkonyim wɔ 1992 Ghana mmarahyɛ bagua abatow a wɔyɛe wɔ 29 Mumu 1992 no akyi.

Wɔsan paw no dɛ ɔman mmarahyɛ bagua a ɔtɔ do ebien wɔ ɔman a ɔtɔ do aanan no mu ber a onyaa abatow 48% wɔ 1996 abatow no mu akyi. Wɔpaw no wɔ afe 1997 mu dɛ Ɔmanpanyin a ɔhwɛ Nsrahwɛ do wɔ baabi a ɔsom kosii afe 2001, ɔsomfo dzibea wɔ Kabinet no akyi.

## Abadobɔdze Na Agyɛdze
Wɔkae Vida Yeboah dɛ hɔn a wɔhyehyɛɛ Nhyiam ma Afrika mbea Nhomasua Ho Adesuafo (Forum for African Women Educationalists - FAWE) Ghana tsi no mu aanan no mu baako.

## Mboa Adze (References)


Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997
W-Arly-Pendjari Complex

**W-Arly-Pendjari Complex**, a wɔsan frɛ no "**WAP Complex**", yɛ Abɔdze mu UNESCO Wiadze Agyapadze a ɔtwam hye wɔ Benin, Burkina Faso na Niger a ɔkata: 

* Arli National Park a ɔwɔ Burkina Faso
* Pendjari National Park a ɔwɔ Benin
* W National Park, a aman ebaasa (3) no kyɛ

Fitsi afe 2005 no, wobu bea a hɔn abɔ ho ban no dɛ Gyata a Wɔkora do na baabi a ebetumi ayɛ gyata abankɛse.

## Hwɛ iyi nso

* Arly-Singou

## Nhwɛdo

Nkyekyεmu:Burkina Faso
Nkyekyεmu:Benin
Nkyekyεmu:Niger
Wasila Diwura-Soale

Wasila Diwura-Soale (Wɔwoo no Dankwa 1, 1996) Yɛ Ghana bɔɔlbɔnyi a ɔno na ogyina mfinimfin dze ma Ghana mbaa bɔɔlbɔ wɔ ɔman no mu. [1] [2]Diwura-Soale bɔ bɔɔl ma Ghana wɔ U17 mpɛn do wɔ 2012 na ɔka ebibifo mbaa bɔɔlbɔ kuw no ho, na no bɔɔlbɔ mu no, nna ɔtɔdo ebiasa wɔ 2012 Ɔman bɔɔlbɔ a ɔkɔr do no mu wɔ Azerbaijan. Ɔsan so gyinae ma Ghana wɔ U20 pɛn do na Ebibifo mbaa so wɔ 2014 na 2016 Ɔman kɔɔpow no so wɔ abɛfor kurow mu a wɔfrɛ no Canada na papua new guinea
Wesley Girls' High School

**Wesley Girls' High School** (WGHS) yɛ nwomasua bea a wɔdze tsetse mbasiamba wɔ Oguaa wɔ Finimfin Mantɔw mu wɔ Ghana. Harriet Wrigley, Methodist ɔsomfo bi ne yer na ɔdze sii hɔ wɔ afe 1836 mu. Wɔdze nyia ɔhyehyɛɛ Methodism, John Wesley, dzin na wɔdze too skuul no.

## '''Abakɔsɛm'''

Wesley Mbasiamba ntoado skuul no, Afrika Almanac dze ntoado skuul 100 a oye biara wɔ Afrika no mu dza ɔtɔ do 68 wɔ afe 2003 mu, a ogyina nwomasua pa, esuafo a wɔdzen hɔn ho hyɛ mu, ahoɔdzen na dwumadzi ahorow a aluminae, skuul ho nsɛm, intanɛt na nsɛm ho amandzɛɛbɔ a wotum hu do.

## '''Ndzɛmba a wotum yɛ'''

Odze nkonim wɔ Sprite Ball Championship mu wɔ afe 2008 na 2016 mu.

*'Esuafo a wowiee skuul wɔ hɔ*

* Rose Constance Owusu, former justice of the Supreme Court of Ghana (2008 – 2014)
* Deborah Owusu-Bonsu, musician, television presenter and model
* Martha Akyaa Pobee, Diplomat, Permanent Member to the United Nations,
* Lucy Quist, first Ghanaian woman to become the CEO of a multinational telecommunications company in Ghana
* Mabel Simpson, fashion designer
* Hanna Tetteh, former Minister for Trade and Industry and former Minister for Foreign Affairs
* Gertrude Torkornoo, active Justice of the Supreme Court of Ghana (2019–)
* Yvonne Tsikata, international economist and first Ghanaian woman to become vice president at the World Bank
* Julia Osei Tutu, wife of Asantehene, Otumfuo Nana Osei Tutu II
* Georgina Theodora Wood, former police prosecution officer, first female Chief Justice of Ghana
* Nana Oye Mansa Yeboaa, first female deputy Governor of the Bank of Ghana, and former Ghanaian diplomat
* Vida Yeboah, minister of state in the Rawlings government, former Headmistress of Mfanstiman Girls' Secondary School